EuroBench/eurobench-wiki-lt-topics huggingface dataset:
Tema: Futbolas
Pakistano vyrų futbolo rinktinė – Pakistanui atstovaujanti nacionalinė futbolo komanda, kurią kontroliuoja Pakistano futbolo federacija. Rinktinė nedalyvavo nė viename pasaulio ar žemyno čempionate. 1950 m. spalio mėn. Pakistano vyrų futbolo rinktinė pirmą kartą sužaidė tarptautines rungtynes Irane ir Irake.
Tema: Medicina
Atrofija (gr. atrophia – nuvytimas) – ląstelių, audinių arba organų sumažėjimas ir funkcijos susilpnėjimas arba visiškas išnykimas. Būna fiziologinė ir patologinė atrofija: fiziologinė atrofija – dėl amžiaus nustojusių funkcionuoti organų vytimas. patologinė atrofija – organų vytimas dėl medžiagų apykaitos, nervinio jaudinimo, kraujo apytakos, spaudimo, neveiklumo, biologinių ir cheminių veiksnių poveikio. Skirstoma į bendrąją ir vietinę. Bendrąją sukelia ilgalaikis badavimas, o vietinę – organizmo neveiklumas.
Tema: Paukščiai
Paukščių migracija – natūralus, gamtinių priežasčių sąlygotas didelės dalies paukščių skridimas į šiltesnius kraštus rudenį ir sugrįžimas pavasarį. Paukščių migracijas stebi ir tiria ornitologai savo stotyse. Viena jų veikia ir Ventės rage, kur paukščiai yra žieduojami. Paukščių migracijos yra svarbios tiriant patogeninių virusų sklaidą ekosistemose, susijusiose su sparnuočiais – kiaulių, žmonių aplinkoje.
Tema: Filmai
Robino Hudo mirtis (angl. The Death of Robin Hood) – 2026 m. amerikiečių trileris, paremtas Robino Hudo legenda, kurio scenarijaus autorius ir režisierius – Michael Sarnoski. Jame vaidina Hugh Jackman kaip Robinas Hudas, taip pat Jodie Comer, Bill Skarsgård, Murray Bartlett ir Noah Jupe. Filmo premjera numatyta 2026 m. birželio 19 d.
Tema: Futbolas
Išsidėstymo schema nusako futbolo komandos žaidėjų išsidėstymą aikštėje. Skirtingos išsidėstymo schemos pasirenkamos norint maksimaliai panaudoti stipriausių žaidėjų įgūdžius, siekiant sustiprinti gynybą ar puolimą. Schemos žymimos nuo XX amžiaus vidurio naudojamų žymėjimu skaičiais, šie skaičiai reiškia vienoje linijoje žaidžiančių žaidėjų skaičių. Pavyzdžiui, populiariausia šiuolaikinė schema 4-4-2 reiškia, kad komanda žaidžia keturiais gynėjais (pirmas skaičius), keturiais saugais (antras skaičius) bei dviem puolėjais. Dažnai schemos žymimos 3 skaičiais (gynėjai, saugai ir puolėjai), tačiau naudojamos ir 4 skaičių ar net 5 skaičių schemos (gynėjai, atraminiai saugai arba krašto gynėjai, saugai, atakuojantys saugai ir puolėjai). Vartininkas schemose neįvardijamas, kadangi aikštėje visada yra vienas. Dažnai komanda žaidžia viena schema visas rungtynes, bet kartais treneriui tenka keisti schemą norint stiprinti vieną žaidimo grandį ar išvarius vieną iš žaidėjų.
Tema: Rašytojai
Henrikas Senkevičius (arba Henrikas Sienkievičius, lenk. Henryk Sienkiewicz, pilnas vardas: lenk. Henryk Adam Aleksander Pius Sienkiewicz, 1846 m. gegužės 5 d., Vola Okžeiska, Lenkijos Kongreso karalystė, Rusijos imperija – 1916 m. lapkričio 15, Vevė, Šveicarija) – lenkų rašytojas. 1905 m. gavo Nobelio literatūros premiją. Jis buvo šeštasis rašytojas, gavęs šią premiją.
Tema: Futbolas
Kampinis – situacija futbole, kai kamuolys puolančios komandos koja išmušamas iš vieno aikštės kampų. Kampinis puolančiai komandai skiriamas, kai kamuolys kirto galinę liniją nuo besiginančios komandos žaidėjo. Kamuolys išmušamas iš kampo, esančio artimiausio linijos kirtimo taškui. Kampinis suteikia nemažai galimybių puolančiai komandai įmušti įvartį, bet ši situacija ne tokia pavojinga kaip 11 metrų baudinys ar tiesioginis laisvas smūgis. Kampinio situacija buvo sukurta 1867 m. Šefilde. Anglijos Futbolo Asociacija kampinį pradėjo naudoti 1872 m. Tarptautinė futbolo asociacijų valdyba oficialiai įteisino tiesioginį įvarčio mušimą iš kampinio situacijos (vadinamą „olimpiniu įvarčiu“) 1924 m. Teisėjui nusprendus, kad kamuolys galinę liniją kirto nuo besiginančios komandos žaidėjo, jis parodo kurioje pusėje bus išmušamas kampinis. Kamuolys turi būti padėtas taip, kad bent viena dalimi liestų nubrėžtą kampo arkos liniją. Kamuolys išmuštas iš kampo negali skriedamas negali kirsti galinės linijos. Puolančioji komanda gali mušti į vartus iš karto nuo kampinio, tačiau tai nėra įprasta. Mušant kampinį bet kuris besiginančios komandos žaidėjas turi būti ne arčiau kaip 9,15 m nuo mušančio kampinį žaidėjo. Kampinio situacijoje negali būti skirta nuošalė.
Tema: Medicina
Dermatovenerologija – medicinos mokslo šaka, apimanti odos, šalia jos esančios gleivinės ligų ir lytiškai plintančių infekcinių ligų diagnostiką, gydymą ir profilaktiką. Lietuvoje nuo 1937 m. veikia Lietuvos dermatovenerologų draugija (LDVD), kurios tikslas skatinti šią mokslo šaką Lietuvoje ir atstovauti, burti dermatovenerologijos specialistus.
Tema: Futbolas
Chorchė Luisas Larionda Pietrafesa (Jorge Luis Larrionda Pietrafesa; 1968 m. kovo 9 d.) – Urugvajaus futbolo teisėjas, teisėjaujantis pasaulio futbolo čempionatuose ir jų atrankose, Copa Libertadores, Copa America čempionatuose, Urugvajaus lygoje. Vertinamas labai prieštaringai. Tarptautinėms varžyboms teisėjauja nuo 1998 m.
Tema: Filmai
Koko (angl. Coco) – 2017 m. JAV animacinis filmas, kurį sukūrė „Pixar Animation Studios“ ir išleido „Walt Disney Pictures“. Jį įgarsino Anthony Gonzalez, Gael García Bernal, Benjamin Bratt, Alanna Ubach, Renée Victor, Ana Ofelia Murguía ir Edward James Olmos. Filmas pasakoja apie dvylikametį berniuką Migelį, kuris atsitiktinai patenka į požeminį pasaulį ir prašo savo mirusio senelio muzikanto pagalbos, kad galėtų sugrįžti pas savo šeimą tarp gyvųjų ir atšauktų šeimos draudimą muzikuoti. Filmo koncepciją įkvėpė Meksikoje švenčiama Mirusiųjų diena. Meksikoje jis išleistas spalio mėnesį, savaitgalį prieš Mirusiųjų dieną, o Jungtinėse Amerikos Valstijose – 2017 m. lapkričio 22 d. Filmas buvo giriamas už animaciją, įgarsinimą, muziką, vaizdus, emocingą istoriją ir pagarbą meksikiečių kultūrai. Visame pasaulyje jis uždirbo daugiau nei 807 milijonus dolerių ir išleidimo metu tapo 16-uoju pelningiausiu animaciniu filmu. 90-uosiuose „Oskarų“ apdovanojimuose „Koko“ pelnė du apdovanojimus ir daugybę kitų įvertinimų.
Tema: Rašytojai
Janas Kolaras (1793 m. liepos 29 d. Mošovcėje, Vengrijos karalystėje (dab. Slovakija) – 1852 m. sausio 24 d. Vienoje, Austrijos imperija) – slovakų rašytojas (daugiausia poetas), archeologas, mokslininkas, politikas ir pagrindinis panslavizmo ideologas.
Tema: Politikai
Arnoldas Riūtelis (est. Arnold Rüütel; 1928 m. gegužės 10 d. – 2024 m. gruodžio 31 d.) – Estijos prezidentas. 2001 m. pakeitė Lenartą Merį. 2006 m. prezidento rinkimuose prarado vietą Tomui Hendrikui Ilvesui. Liaudies Sąjungos partijos narys. Sovietmečiu Riūtelis buvo žymus agronomijos specialistas.
Tema: Upės
Vadis (arab. وادي = wādī; vadi) – sausa laikinos upės vaga, kuri užsipildo vandeniu tik po smarkaus lietaus. Arabų kalboje šis žodis taip pat reiškia ir tiesiog upės slėnį.
Tema: Rašytojai
Stepanas Mitrovas Liubiša (serb. Стјепан Митров Љубиша; 1824 m. vasario 29 d. Budvoje, Dalmatijoje – 1878 m. lapkričio 23 d. Vienoje, Austrijoje) – iš Juodkalnijos kilęs serbų rašytojas, visuomenės ir politinis veikėjas.
Tema: Paukščiai
Gegutiniai (Cuculiformes) – paukščių (Aves) būrys, apimantis dvi šeimas ir apie 140 rūšių. Sistematika neaiški, kai kurie autoriai išskiria į tris šeimas. Nedideli ir vidutinio dydžio paukščiai, gyvenantys daugiausia medžiuose. Turi pailgėjusią uodegą, kojų I ir IV pirštai atsilenkę atgal ir yra priešpriešiais dviem viduriniams. Dauguma šio būrio paukščių patys krauna lizdus ir globoja jauniklius, tačiau kitiems būdingas lizdinis parazitizmas – kiaušinius deda į kitų paukščių lizdus. Jauniklius išperi kiti paukščiai. Paplitę gana plačiai, tačiau didžiausia rūšių įvairovė tropikuose. Čia jie gyvena sėsliai arba klajoja, vidutinėse juostose – migruoja. Viena grupė minta augaliniu maistu, kita – gyvūniniu. Lietuvoje paplitusi gegutė (Cuculus canorus), Pietų Europoje – kuoduotoji gegutė (Clamator glandarius). Šeimos: Turakiniai (Musophagidae) Gegutiniai (Cuculidae) Hoacininiai (Opisthocomidae)
Tema: Paukščiai
Šv. Elenos salos kukutis (Upupa antaios) – ragasnapinių paukščių (Bucerotiformes) būrio, kukutinių (Upupiidae) šeimos išnykusi paukščių rūšis. Šv. Elenos salos kukučiai kaip endeminiai paukščiai savaime gyveno pietinio Atlanto vandenyno viduryje esančioje Šv. Elenos saloje. Išnyko greitai po salos atradimo 1502 m., matyt, išnykimo priežastis buvo medžioklė ir į sąlą atsigabenti gyvūnai, kurie naikino jų kiaušinių dėtis. Šv. Elenos salos kukučiai žinomi iš subfosilijos stadijoje rastų nepilnų griaučių dalių. Pirmąją šios rūšies analizę 1963 m. padarė britų zoologas Filipas Ašmolas (Philip Ashmole), kuris rytinėje salos dalyje esančiose nuosėdose surado kairįjį žastikaulį, gerokai besiskiriantį nuo kitų kukutinių šeimos rūšių žastikaulių. 1975 m. nepilnų griaučių dalis surado paleontologas Storsas L. Olsonas (Storrs L. Olson), kuriuos sudarė abu korakoidai ir kairysis šlaunikaulis. S. L. Olsonas šią išnykusią rūšį apibūdino kaip ganėtinai skirtingą ir tolimą dabartinėms kukučių (Upupa) rūšims. Tiek kaukolės, tiek užpakalinės galūnės elementai buvo ilgesni ir sunkesni nei dabartinių kukučių (Upupa epops), tuo tarpu distaliniai sparno elementai buvo labiau sumažėję. Šlaunikaulis buvo 19 % didesnis, užpakalinių galūnių elementų plotis buvo apie 33 % didesnis nei pas kukučius (Upupa epops). Lyginant su dabartiniais kukučiais, Šv. Elenos salos kukučiai buvo žymiai stambesni, svėrė apie 101–145 g. Matyt, turėjo ribotą skraidymo galimybę ar buvo visiškai neskraidantys paukščiai. Šv. Elenos salos kukučiai mito sausumoje gyvenusiais bestuburiais. Tarp tokių, matyt, buvo ir Labidura herculeana rūšies vabzdžiai. Jie buvo mažiausiai 7,8 cm ilgio – didžiausia auslindų (Dermaptera) būrio rūšis. Labidura herculeana gyveno urveliuose arba po akmenimis. Nuo 2014 m. ši salos endeminė vabzdžių rūšis laikoma išnykusia.
Tema: Rašytojai
Karelas Čapekas (ček. Karel Čapek, 1890 m. sausio 9 d. – 1938 m. gruodžio 25 d. Prahoje) – garsus čekų rašytojas, dramaturgas ir vertėjas. 1921 m. išleistoje knygoje „R.U.R.“ (Rosumovi Univerzální Roboti, liet. Rosumo universalūs robotai) pasiūlė ir išpopuliarino terminą robotas, kurį sukūrė kartu su broliu Josef Čapek.
Tema: Medicina
Klomifenas – trifeniletilenų grupės atrankinis estrogeno receptorių moduliatorius. Vienas dažniausiai naudojamų preparatų ovuliacijos indukcijai. Pasaulio sveikatos organizacija pripažino klomifeną kaip vieną pagrindinių medikamentų reikalingų pagrindinėje sveikatos apsaugos sistemoje.
Tema: Futbolas
Ferenco Puškašo apdovanojimas – tai 2009 m. spalio 20 d. FIFA organizacijos įsteigtas apdovanojimas, skiriamas futbolo žaidėjui (gali būti tiek vyrui, tiek moteriai), pelniusiam gražiausią įvartį per kalendorinius metus. Įvartis pavadintas žymaus vengrų futbolininko, pasižymėjusio itin rezultatyviu žaidimu, Ferenco Puškašo garbei.
Tema: Politikai
Ernestas Bajus Koroma (g. 1953 m. spalio 2 d.) – buvęs Siera Leonės prezidentas. Vėliau J. Koroma buvo išrinktas į parlamentą ir 2002-2007 m. atstovavo savo gimtajam Bombalio rajonui. 2005 m. jis buvo išrinktas parlamento mažumos lyderiu ir šias pareigas ėjo iki pat išrinkimo prezidentu 2007 m. Eiti savo pareigas jis pradėjo 2007 m. rugsėjo 17 d. po tais metais laimėtų rinkimų, kai surinko 54,6 % rinkėjų balsų. Koroma šiuo metu yra valdančios APC (Visų žmonių kongresas) partijos lyderis.
Tema: Kalnai
Maroko Meseta – bendras lygumų ir plynaukščių, besidriekiančių šiaurės vakarų Maroke, pavadinimas. Tęsiasi tarp Atlanto vandenyno vakaruose ir Viduriniojo bei Aukštojo Atlaso kalnagūbrių rytuose. Iš šiaurės riboja Rifo kalnai. Būdingas aukštis – 400–1600 m. Sudaryta iš nuosėdinių uolienų. Yra gausių fosforitų telkinių (Churibga). Šiaurėje paviršių dengia subtropiniai miškai, pietuose augmenija pereina į pusdykumes. Prateka Um ar Rbijos ir Tensifto upės.
Tema: Filmai
Linksmosios pėdutės (angl. Happy Feet) – 2006 m. animacinis filmas, kurį režisavo, prodiusavo ir scenarijų parašė australų kino režisierius George Miller. Filmas Šiaurės Amerikos kino teatruose pasirodė 2006 m. lapkričio 17 d., o Australijos kino teatruose – 2006 m. gruodžio 26 d. Filme siužetas sukasi apie Antarktidos imperatoriškuosius pingvinus, kurie randa savo antrąsias puses dainuodami. Pagrindinis filmo veikėjas yra mažas pingvinukas, kuris nemoka dainuoti, bet moka šokti. Nors tai daugiausia animacinis filmas, kai kuriose scenose naudojamas žmonių judesių fiksavimas. „Linksmosios pėdutės“ sulaukė iš esmės teigiamų kritikų atsiliepimų, kurie gyrė jo vaizdus, siužetą ir dainas, ir uždirbo 384 milijonus dolerių, palyginti su 100 milijonų dolerių gamybos biudžetu. Filmas laimėjo 2006 m. „Oskarą“ už geriausią metų animacinį filmą. 2011 m. lapkričio 18 d. buvo išleistas tęsinys „Linksmosios pėdutės 2“, tačiau jam nepavyko pakartoti kritikų ir komercinės originalaus filmo sėkmės.
Tema: Filmai
Srovės nublokšti (angl. Flushed Away) – 2006 m. britų/amerikiečių kompiuterinės animacijos veiksmo, nuotykių komedija, kurią režisavo David Bowers ir Sam Fell. Filmas buvo „Aardman Animations“ ir „DreamWorks Animation“ bendras darbas bei pirmasis kompanijos „Aardman“ visiškai kompiuterizuotas animacinis filmas, nors prieš tai kūrė tik sustabdyto kadro filmus. Filmą įgarsina Hugh Jackman, Kate Winslet, Andy Serkis, Bill Nighy, Ian McKellen, Shane Richie ir Jean Reno. Idėjos autoriai – Sam Fell, Peter Lord, Dick Clement ir Ian La Frenais, o scenarijaus autoriai yra Dick Clement, Ian La Frenais, Christopher Lloyd, Joe Keenan ir William Davies. Filmo premjera JAV įvyko 2006 m. lapkričio 3 d., JK – 2006 m. gruodžio 1 d., o Lietuvoje – 2006 m. gruodžio 8 d. Platintojas – „Paramount Pictures“, išskyrus Šveicariją, Ispaniją ir Nyderlandus, kur filmą platino „Universal Pictures“.
Tema: Politikai
Marta Kubišova (ček. Marta Kubišová; g. 1942 m. lapkričio 1 d. Česke Budejovicuose) – Čekijos dainininkė, triskart laimėjusi prestižinį žurnalo Mladý svět skaitytojų apklausos prizą Zlatý slavík ('Auksinė lakštingala').
Tema: Rašytojai
Johanesas Vilhelmas Jensenas (dan. Johannes Vilhelm Jensen, 1873 m. sausio 20 d. – 1950 m. lapkričio 25 d.) – danų prozininkas, „jutlandiškojo“ literatūros sąjūdžio veteranas. 1944 m. apdovanotas Nobelio literatūros premija.
Tema: Medicina
Karcinoma – vėžio rūšis, epitelinio audinio piktybinis navikas, dažniausia piktybinių navikų rūšis. Dažniau pasitaiko tarp vyresnio amžiaus žmonių. Rūšys: Plokščialąstė karcinoma – susidaro iš dengiamojo epitelio. Dažniausiai pažeidžia odą, plaučius, gerklas, gimdos kaklelį. Adenokarcinoma – iš liaukinio epitelio. Dažniausiai susidaro skrandžio, žarnų, gimdos gleivinėje. Smulkialąstė (anaplastine) – nediferencijuota. Dažniausiai plaučiuose, skrandyje.
Tema: Paukščiai
Pasturgalinė liauka (lot. glandula uropygi) – paukščio odos liauka, išskirianti sekretą, kuriuo tepamos plunksnos, kad neįmirktų. Ši liauka yra antuodegyje; ji nevienodo dydžio, dvigubo maišelio pavidalo, pripildyta riebaus, tiršto, balsvos spalvos skysčio. Nuo šio maišelio į užpakalį eina ilgokas spenelis, gale apaugęs minkštais šereliais. Tuo būdu susidaro įtaisas, panašus į teptuką. Iš spenelio į paviršių nuolat sunkiasi riebus liaukos skystis, kuriuo prisisunkęs teptukas. Pasturaglinės liaukos neturi dauguma neskraidančiųjų paukščių (stručiai, einiai), taip pat ji silpnai išsivysčiusi vištų, kai kurių karvelių rūšių ir kitų. Labiausiai pasturgalinė liauka išsivysčiusi vandeninių paukščių. Pirmiausia paukštis, pašiaušęs antuodegio plunksnas, krapšto pasturgalinę liauką snapu arba trina savo skruostus, o paskui brauko visas plunksnas, ypač krūtinės ir pilvo. Tuo būdu, išspaudęs kiek riebalų iš pasturgalio liaukos, paukštis sutepa visas savo plunksnas, ir dėl to jos pasidaro neperšlampamos.
Tema: Paukščiai
Papūginiai paukščiai (Psittaciformes) – paukščių (Aves) būrys. Papūgos lengvai atskiriamos iš jų didelės galvos, trumpo kaklo ir stipriai riesto snapo. Jų plunksnos kietos, ryškiai žvilgančios, dažniausiai vyraujančios žalios spalvos, kuri slepia lapijoje, su kitų ryškių spalvų dėmėmis. Du kojų pirštai nukreipti į priekį, o du atgal – tokios kojos tinka laipioti medžiais. Lipant ar laikantis snapas dažnai naudojamas vietoj trečios kojos. Sparnai paprastai siauri ir nusmailėję, todėl papūgos gali greit ir manevringai skraidyti. Gyvena daugumoje šiltų pasaulio vietų, ypač gausu atogrąžų miškuose. Gamtoje papūgos triukšmingos ir draugiškos. Labai nedaug papūgų migruoja, nors jos gali skraidyti gana toli ieškodamos maisto. Jos nuo seno laikomos nelaisvėje dėl grožio, proto ir gebėjimo išmokti, tai ypač matyti iš žmogaus kalbos pamėgdžiojimo, įskaitant banguotąsias papūgėles (Melopsittacus undulatus). Minta augaliniu maistu – sėklomis, riešutais, vaisiais, nektaru ir žiedais.
Tema: Futbolas
Bangladešo vyrų futbolo rinktinė – Bangladešui atstovaujanti nacionalinė futbolo komanda, kurią kontroliuoja Bangladešo futbolo federacija. Rinktinė nė karto nedalyvavo pasaulio čempionate, bet dalyvavo 1 žemyno čempionate.
Tema: Upės
Pavagio pylimas – upės salpos pavaginėje dalyje iškilęs aliuvinis smėlio ir molio pylimas. Susiformuoja potvynio metu ten, kur vanduo teka mažesniu greičiu. Aukščiau salpos būna iškilęs 5–6 m. Kai upė pasislenka į šoną, senas pavagio pylimas lieka toliau nuo upės, potvynio metu apnešamas smulkiomis nuosėdomis ir tampa rumbe, prie vagos formuojasi kitas pylimas. Pasitaiko, jog už centrinę salpą upės lygis būna aukštesnis (kaip antai Kubanės, Kuros ir kitų upių žemupyje).
Tema: Upės
Ficrojus (angl. Fitzroy River) – upė rytų Australijoje, centriniame Kvinslande. Susidaro susiliejus Makenzio ir Dausono upėms (abi išteka iš Didžiojo Vandenskyros kalnagūbrio) ties Duaringos miesteliu. Teka į šiaurę, žemupyje pasuka į rytus. Įteka į Koralų jūros Kepelo įlanką netoli Rokhamptono. Ficrojus sudaro antrą pagal dydį baseiną Australijoje (po Darlingo-Murėjaus). Upė keliose vietose patvenkta, jos vanduo naudojamas laukų drėkinimui, miestų aprūpinimui. Seniau Ficrojaus žemupys buvo laivuojamas, bet dabar vyksta tik turistinė laivyba. Upė pasižymi didele gėlavandenių žuvų įvairove. Yra briaunagalvių krokodilų.
Tema: Medicina
Hemotoksinas – toksinas, ardantis eritrocitus (toksinė hemolizė), stabdantis kraujo krešėjimą, o kartu pažeidžia ir kitus organus. Hemotoksinų gebėjimas ardytis eritrocitus kartu leidžia pažeisti ir kitas ląsteles, t. y., hemotoksinai nėra labai selektyvūs. Hematoksinų savo nuoduose turi nemažai nuodingų gyvūnų, tarp jų įvairių rūšių gyvatės (pvz., duobiagalvės). Hemotoksinai paprastai yra fermentai su hemoliziniu poveikiu. Kai kurių gyvūnų hemotoksinai veikia ne tik kaip nuodai, bet ir kaip išorinio virškinimo fermentai, apvirškinantys pažeistą vietą. Hemotoksinų sukelti pažeidimai ypač skausmingi. Patiriama negrįžtama žala, net ir tinkamai gydant gali būti amputuojama visa paveikta galūnė. Šių toksinų poveikis daug lėtesnis lyginant tarkim su neurotoksinais.
Tema: Medicina
Medicinos technologija – diagnostinis arba terapinis mokslo ir technologijų pritaikymas, norint pagerinti pacientų gyvenimo kokybę. Medicinos technologijoms priskiriamas platus spektras sveikatos priežiūros produktų, ligų diagnozavimui, monitoringui bei gydymui. Šių technologijų pritaikymu siekiama pagerinti sveikatos priežiūros kokybę per ankstesnę diagnozę, mažiau invazinius gydymo metodus ir trumpesnę reabilitaciją. Naujausi pasiekimai medicinos technologijose taip pat orientuoti ir į išlaidų mažinimą. Šiai grupei gali būti priskirti medicinos prietaisai, informacinės technologijos, biotechnologijos ir sveikatos priežiūros paslaugos.
Tema: Kalnai
Australijos Alpės (angl. Australian Alps) – aukščiausia Didžiojo Vandenskyros kalnagūbrio dalis, taip pat aukščiausia Australijos žemyno vieta, išsidėsčiusi pietiniame Naujajame Pietų Velse ir rytinėje Viktorijos dalyje tarp 35° ir 37° pietų platumos. Alpėse beveik visos viršūnės viršija 2000 metrų ribą, o žiemos sezonu vienintelė vieta Australijoje pasidengianti sniegu. Aukščiausia Alpių viršunė yra Kosciuškos kalnas (2228 m). Ilgis apie 450 km, plotis iki 150 km. Australijos Alpės susidariusios iš paleozojaus kvarcito, skalūno ir klinčių, suskaidytų granito intruzijomis. Gilūs upių tarpekliai, karstinės reljefo formos. 5–6 mėnesius per metus Australijos Alpes dengia sniegas. Snieguotieji kalnai esantys Naujajame Pietų Velse yra Australijos Alpių dalis. Iš Australijos Alpių prasidėda Murėjus ir keletas mažesnių upių.
Tema: Futbolas
Salvadoro vyrų futbolo rinktinė – Salvadorui atstovaujanti nacionalinė futbolo komanda, kurią prižiūri Salvadoro futbolo federacija (Federación Salvadoreña de Fútbol). Rinktinė dalyvavo 2 pasaulio čempionatuose, 15 žemyno čempionatų, tačiau titulų neiškovojo.
Tema: Upės
Brunėjus (malaj. Sungai Brunei) – upė, tekanti šiaurės rytų kryptimi Brunėjuje; įteka į Brunėjaus įlanką. Upės krante yra oficiali šalies sultono rezidencija, taip pat šalies sostinė – Bandar Seri Begavanas. Brunėjaus upė yra mažiausia iš pagrindinių Brunėjaus upių. 2006 m. Brunėjaus upės išvalymui skirta 3,9 mln. dolerių.
Tema: Medicina
Endokrinologija (gr. ἔνδον „viduje“ ir κρίνειν „nulemti, spręsti“) – mokslas apie hormonus (endokrinus); biologijos ir medicinos šaka, tirianti gyvūnų endokrininių organų ir audinių ontogenezę ir filogenezę. Medicininė endokrinologija yra vidaus ligų tyrimo šaka. Endokrinologija tiria tokias ligas ir sutrikimus kaip diabetas, hipoglikemija, akromegalija, karcinoidas, skydliaukės veiklos sutrikimai ir kt.
Tema: Futbolas
2026 m. Chinese Super League – aukščiausioji Kinijos futbolo lyga. 23–asis Superlygos sezonas, kai buvo įkurta lyga. Shanghai Port gynė čempionų titulą. Dėl rėmimo sutarčių dar žinoma kaip 2026 m. China Resources Beverage Chinese Football Super League (kin. 2025华润饮料中国足球超级联赛). Sezonas prasidėjo 2026 m. kovo 6 d., o baigėsi 2026 m. lapkričio 8 d.
Tema: Politikai
Adama Barau (g. 1965 m. vasario 16 d. Mankamang Kunda, Gambija) – Gambijos politikas ir trečiasis bei dabartinis Gambijos prezidentas nuo 2017 m., atstovaujantis Gambijos politinių partijų koalicijai. 2017 m. jis Gambijos prezidento rinkimuose įveikė tuometinį prezidentą Yahya Jammeh.
Tema: Kalnai
Masgreivo kalnagūbris (angl. Musgrave Ranges) – kalnagūbris centrinėje Australijoje, Šiaurės Teritorijos ir Pietų Australijos valstijos pasienyje, į šiaurę nuo Didžiosios Viktorijos dykumos, Vakarų Australijos plokščiakalnyje. Tęsiasi iš vakarų į rytus apie 210 km. Aukštis iki 1440 m (Vudrofo kalnas). Dauguma viršūnių daugiau kaip 1100 m aukščio. Kalnagūbrį sudaro granitas, gneisas, jis smarkiai suskaidytas sausų slėnių. Yra naudingųjų iškasenų – platinos, aukso, sidabro, urano, vario rūdos. Būdinga pusdykumių augalija: reti eukaliptų sąžalynai, akacijų krūmai, spinifekso žolių kupstai. Masgreivo kalnagūbrio vakarinėje dalyje gyvena aborigenų pičančačarų bendruomenė (Amatos ir Kalčičio kaimai).
Tema: Politikai
Vladimiras Volfovičius Žirinovskis (rus. Владимир Вольфович Жириновский; 1946 m. balandžio 25 d. – 2022 m. balandžio 6 d.) – Rusijos politikas. Nacionalistas, populistas ir Rusijos liberaldemokratų partijos steigėjas, Dūmos narys.
Tema: Kalnai
Mėlynieji kalnai (angl. Blue Mountains) – kalnai Australijoje, Naujajame Pietų Velse, Didžiojo Vandenskyros kalnagūbrio pietinė dalis. Aukštis iki 1360 m. Kalnai raukšliniai luistiniai, ištįsę dienovidinių kryptimi. Vakarinė dalis susidariusi iš devono klinties (karstas), rytinė – iš triaso smiltainių, permo ir karbono skalūnų; yra anglių telkinių. Viršūnės plokščios, šlaitai statūs. Kalnai išraižyti 300–800 m gylio kanjonais. Yra karstinių urvų, erozinių reljefo formų. Rytiniuose šlaituose auga eukaliptų miškai, vakariniuose – savanos, slėniuose – medinių paparčių sąžalynai. Kalnuose įsteigti Mėlynųjų kalnų, Kanangra Boido, Volemio, Natajaus, Jengo, Tirlmero ežerų, Akemenų Sodų nacionaliniai parkai (sudaro UNESCO pasaulio paveldo objektą; plotas 10 300 km², nuo 2000 m.).
Tema: Upės
Aukas (pranc. Bahr Aouk, Aouk) – upė Centrinėje Afrikoje; Šario dešinysis intakas. Prasideda aukštumose ties Čado, Sudano ir Centrinės Afrikos Respublikos sienų sankirta. Teka į pietvakarius Centrinės Afrikos Respublikos ir Čado valstybės siena, aukštupyje vadinama Aukale (Aukalé). Įteka į Šarį į pietryčius nuo Sarho, ties Musafojumi. Intakai: Ulas, Terė (dešinieji). Aukas vandeningiausias būna rugpjūčio–sausio laikotarpiu (maksimumas lapkritį, 201 m³/s), o labiausiai nusenka balandį ir gegužę (iki 9,9 m³/s).